36. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 123850/2416 της 2/28 Ιουλ. 1970 (ΦΕΚ Β' 532) Περί καθορισμού πτητικού επιδόματος του προσωπικού της Υπηρεσίας Πολιτικής Αεροπορίας. Έχοντες υπ’ όψιν: α)Τας διατάξεις του Ν.Δ. 2900/1954, ως ούτος ετροποποιήθη δια του Ν.Δ. 512/13.4.1970. β)Τας διατάξεις της υπ’ αριθ. 265340/30.10.54 κοινής αποφάσεως Υπουργών Οικονομικών και Συγκοινωνιών. γ)Τας διατάξεις του Ν.Δ. 4548/1966 ''περί ενιαίου μισθολογίου''. δ)Την υπ’ αριθ. 118776/7331/14.5.1968 κοινήν απόφασιν Υπουργών Οικονομικών και Εθνικής Αμύνης, περί αυξήσεως του πτητικού επιδόματος του ιπταμένου προσωπικού της ΕΒΑ (τόμ. 36 σελ. 294,01). ε)Την ανάγκην καθορισμού επί ενιαίας βάσεως του πτητικού επιδόματος του προσωπικού της Υ.Π.Α. αποφασίζομεν: 1.Καθορίζομεν το εξαμηνιαίον πτητικόν επίδομα των υπό των κειμένων διατάξεων δικαιούχων υπαλλήλων της Υπηρεσίας Πολιτικής Αεροπορίας εις το προβλεπόμενον δια της υπ’ αριθ. 118776/7331/ 14.5.1968 κοινής αποφάσεως Υπουργών Οικονομικών και Εθνικής Αμύνης (ΦΕΚ 250/23.5.1968) ποσόν, ως ακολούθως : α)Δια τους χειριστάς της Υπηρεσίας Πολιτικής Αεροπορίας τους οποίους εξομοιούμεν με το ιπτάμενον προσωπικόν της Ε.Β.Α.Δ' Κατηγορίας, εις το ποσόν το εξαγόμενον δια πολλαπλασιασμού του εκάστοτε μηνιαίου βασικού του βαθμού του Σμηναγού επί συντελεστήν δύο και 60/100 (2,60) και β)Δι’ άπαν το λοιπόν δικαιούμενον προσωπικόν της ΥΠΑ, το οποίον εξομοιούμεν με το ιπτάμενον προσωπικόν της ΕΒΑ Ε΄ κατηγορίας εις το ποσόν το εξαγόμενον δια πολλαπλασιασμού του εκάστοτε ισχύοντος μηνιαίου βασικού μισθού του βαθμού του Σμηναγού επί συντελεστή δύο και 20/100 (2,20). 2)Η υπ’ αριθ. 134976/1965/24.7.1969 απόφασις ημών παύει ισχύουσα. 3)Κατά τα λοιπά ισχύει η υπ’ αριθ. 265340/ 30.10.54 κοινή απόφασις ημών. 4)Η ισχύς της παρούσης, δημοσιευομένης εις την Εφημερίδα της Κυβερνήσεως, άρχεται από 1.5. 1970. Σελ. 526,08(γ) Τεύχος ΙΒ-Ι-2 Σελ. 140 Το άνω πτητικό επίδομα ανακαθορίστηκε για μεν του εδαφ. α το προσωπικό της παρ. Ι με συντελεστή (5) πέντε για δε του εδαφ. β της παρ. Ι με συντελεστή (3) τρία από την 11620/11311/11 Φεβρ. – 18 Απρ. 1985 (ΦΕΚ Β' 212) αποφ. Υπ. Οικον. και Συγκοινωνιών. Επίσης ανακαθορίστηκε το άνω πτητικό επίδομα από την 2070966/8133/0022/3-6 Οκτ. 1989 (ΦΕΚ Β' 754) αποφ. Υπ. Οικονομικών και Μεταφορών – Επικοινωνιών ως εξής: «α)Για τους χειριστές αεροσκαφών μονίμους υπαλλήλους ΥΠΑ, τους οποίους κατατάσσουμε στην κατηγορία ΔΙ, στο ποσό το εξαγόμενο δια πολλαπλασιασμού του εκάστοτε ισχύοντος μηνιαίου βασικού μισθού του βαθμού του Σμηναγού επί συντελεστή 5. β)Για τους ιπταμένους Ηλεκτρονικούς και Μηχανικούς-Αεροναυπηγούς μονίμους υπαλλήλους ΥΠΑ τους οποίους κατατάσσουμε στην κατηγορία Δ2, στο ποσό το εξαγόμενο δια πολλαπλασιασμού του εκάστοτε ισχύοντος μηνιαίου βασικού μισθού του βαθμού του Σμηναγού επί συντελεστή 3». 38.Κ.α.36 Υπηρεσία Πολιτικής Αεροπορίας 18 